Il-President Amerikan Donald Trump li bħalissa jinsab l-isptar wara li rriżulta fil-pożittiv għall-Covid-19 se jibqa' l-isptar minkejja li kien mistenni li joħroġ fil-jum tat-Tnejn. Dan wara li qed ikompli t-tħassib tat-tobba dwar il-kundizzjoni tal-President Amerikan li għandu 74 sena. Intqal illi l-livell ta' ossiġnu tiegħu niżel darbtejn fl-aħħar jumejn filwaqt li rċieva trattament tal-isteroids. Fil-jum tal-Ħadd, Trump għamel dehra pubblika biex isellem lil dawk kollha li jixtiqulu fejqan ta' malajr. Liebes maskra f'karozza sigura minn kull tip ta' attakk, il-President Amerikan ħareġ ixejjer lil dawn kollha li f'dan il-mument qed ituh is-sapport tagħhom wara li kiteb fuq Twitter li se jkun qed joħroġ mill-isptar biex isellmilhom.